Ari Anjala

Ari Martin Anjala (s. 31. toukokuuta 1958 Tampere) on entinen suomalainen suunnistaja.

Anjala on ollut mukana Suomen viestijoukkueessa useissa arvokilpailuissa. Hän oli voittamassa viestihopeaa MM-kisoissa 1979 ja MM-pronssia vuosina 1981 ja 1991. Henkilökohtaisella tasolla hänen paras sijoituksensa MM-kisoissa on yhdestoista sija normaalimatkalla vuonna 1981. Henkilökohtaisia Suomen mestaruuksia Anjalalla on normaalimatkalla kaksi (1981 ja 1989) ja pitkällä matkalla kolme (1989–1991). Yösuunnistuksessa hän voitti mestaruuden 1979 ja 1985 sekä viestissä 1977 ja 1983. Hän oli myös mukana voittamassa Jukolan viestiä 1977.

Anjalan entinen vaimo Outi Borgenström on myös menestynyt suunnistaja. Heidän poikansa Topi Anjala on suunnistuksen SM-mitalisti ja MM-kisaedustaja.

Lähteet
 Kilpakenttien sankarit, Tammi 1992, s. 98–99

Luokka:Suomalaiset suunnistajat
Luokka:Vuonna 1958 syntyneet
Luokka:Elävät henkilöt